**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO NEKILNOJAMOJO TURTO MOKESČIO MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma suteikti nekilnojamojo turto mokesčio (toliau – NTM) už 2014 metus lengvatą juridiniams ir fiziniams asmenims, kurie vykdo tam tikrą veiklą Klaipėdos miesto istorinėse dalyse – UAB „KLAMPĖDA“ (įm. k. 140368872), UAB „YURGA“ (įm. k. 300648523), UAB „EUROZONA“ (įm. k. 142178284), UAB „Klaipėdos antikvariatas“ (kodas 141539867), UAB „ŽALIASIS DRAKONAS“ (kodas 240764310), UAB „KLAIPĖDOS ŽUVĖDRA“ (įm. k. 140509173), UAB „UNIDA“ (įm. k. 140757998), D. Strukčinskienės prekybinei firmai (įm. k. 140868799), UAB „Momo namai“ (įm. k. 302949404), UAB „Agdus“ (įm. k. 302249779), UAB „BURĖ“ (įm. k. 140795746) ir fiziniams asmenims L.D. *(duomenys neskelbtini),* A.K. *(duomenys neskelbtini)* ir K.M. *(duomenys neskelbtini).*

Teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos sprendimu patvirtintomis NTM lengvatų teikimo tvarkomis ir jose nustatytais reikalavimais, priimti sprendimą dėl NTM lengvatų suteikimo asmenims, vykdantiems veiklą, skatinančią turizmą, veiklą, susijusią su menu ir dailiaisiais amatais Klaipėdos miesto istorinėse dalyse (Senamiestyje ir Centre).

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – iš juridinių ir fizinių asmenų gauti prašymai suteikti NTM lengvatą.

Sprendimo projektas parengtas vadovaujantis Klaipėdos miesto savivaldybės tarybos 2010 m. liepos 29 d. sprendimu Nr. T2–200 „Dėl Nekilnojamojo turto mokesčio lengvatų Klaipėdos miesto istorinėse dalyse teikimo“ (pakeistas Klaipėdos miesto savivaldybės tarybos 2013 m. rugsėjo 25 d. sprendimu Nr. T2–225, 2014 m. rugsėjo 15 d. sprendimu Nr. T2-191) patvirtintais NTM lengvatų teikimo tvarkos aprašais:

1. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais tvarkos aprašo 2.4. p.:

1.1. UAB „KLAMPĖDA“ (meno kūrinių galerijos veikla adresu Turgaus g. 10, Klaipėda);

1.2. UAB „YURGA“ (meno kūrinių galerijos veikla adresu Turgaus g. 10, Klaipėda);

1.3. UAB „EUROZONA“ (antikvariatinių daiktų prekyba adresu Didžioji Vandens g. 7-5, Klaipėda);

1.4. UAB „Klaipėdos antikvariatas“ (antikvariatinių daiktų prekyba adresu Kurpių g. 2-1, Klaipėda);

1.5. L. D. *(duomenys neskelbtini)* (juvelyrikos gaminių gamyba ir mažmeninė prekyba jais adresu Tomo g. 16, Klaipėda);

1.6. A.K. *(duomenys neskelbtini)* ir K.M. *(duomenys neskelbtini)* (meno kūrinių galerijos veikla adresu Galinio Pylimo g. 28, Klaipėda).

2. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą, tvarkos aprašu:

2.1. UAB „ŽALIASIS DRAKONAS – tvarkos aprašo 2.4.2. ir 2.4.3 p. (mažos kavinukės veikla adresu Tiltų g. 13 ir lauko kavinės veikla adresu Kurpių g. 8, Klaipėda);

2.2. UAB „KLAIPĖDOS ŽUVĖDRA“ – tvarkos aprašo 2.4.3. ir 2.4.7. p. (lauko kavinės veikla ir sanitarinių mazgų, atitinkančių higienos normas, viešų paslaugų teikimas adresu Žvejų g. 7, Klaipėda);

2.3. UAB „UNIDA“ – tvarkos aprašo 2.4.3. p. (lauko kavinės veikla adresu H. Manto g. 38, Klaipėda);

2.4. D. Strukčinskienės prekybinė firma – tvarkos aprašo 2.4.1. p. (mažos parduotuvėlės veikla adresu Galinio Pylimo g. 5, Klaipėda).

2.5. UAB „Momo namai“ – tvarkos aprašo 2.4.2. p. (mažos kavinukės veikla adresu H.Manto g. 38, Klaipėda);

2.6. UAB „Agdus“ – tvarkos aprašo 2.4.2 ir 2.4.7. p. (mažos kavinukės veikla ir sanitarinių mazgų, atitinkančių higienos normas, viešų paslaugų teikimas adresu Turgaus g. 23, Klaipėda);

2.7. UAB „BURĖ“ – tvarkos aprašo 2.4.1. p. (mažos parduotuvėlės veikla adresu Tiltų g. 19, Klaipėda).

Asmenys atitinka Klaipėdos miesto savivaldybės tarybos sprendimu patvirtintų NTM lengvatų teikimo tvarkų aprašų keliamus reikalavimus ir pateikė visus nurodytus dokumentus.

**3. Kokių rezultatų laukiama.**

Asmenims, vykdantiems Klaipėdos miesto istorinėse dalyse veiklą, skatinančią turizmą, taip pat vykdantiems veiklą, susijusią su menu, dailiaisiais amatais, etnografiniais verslais, būtų suteikta mokestinė lengvata, tuo paremiant vystomą verslą Klaipėdos miesto istorinėse dalyse.

**4. Sprendimo projekto rengimo metu gauti specialistų vertinimai.**

Tarptautinių ryšių, verslo plėtros ir turizmo skyrius pateikė informaciją, kad UAB „KLAMPĖDA“ (įm. k. 140368872), UAB „YURGA“ (įm. k. 300648523), UAB „EUROZONA“ (įm. k. 142178284), UAB „Klaipėdos antikvariatas“ (kodas 141539867), UAB „ŽALIASIS DRAKONAS“ (kodas 240764310), UAB „KLAIPĖDOS ŽUVĖDRA“ (įm. k. 140509173), UAB „UNIDA“ (įm. k. 140757998), D. Strukčinskienės prekybinė firma (įm. k. 140868799), UAB „Momo namai“ (įm. k. 302949404), UAB „Agdus“ (įm. k. 302249779), UAB „BURĖ“ (įm. k. 140795746) ir fiziniai asmenys L.D. *(duomenys neskelbtini),* A.K. *(duomenys neskelbtini)* ir K.M. *(duomenys neskelbtini)* atitinka nereikšmingos pagalbos gavėjui keliamus reikalavimus ir jų vykdoma veikla atitinka patvirtintų NTM lengvatų teikimo tvarkų aprašų reikalavimus.

VšĮ „Klaipėdos turizmo ir kultūros informacijos centras“ pateikė išvadas, kad UAB „KLAIPĖDOS ŽUVĖDRA“, adresu Žvejų g. 7, Klaipėda, ir UAB „Agdus“, adresu Turgaus g. 23, Klaipėda, nuo 2014 m. sausio 2 d. teikė sanitarinių mazgų, atitinkančių higienos normas, viešas paslaugas.

Apskaitos skyriaus ir mokesčių mokėtojų kortelių duomenimis visi minėti asmenys mokėtinų sumų į Klaipėdos miesto savivaldybės biudžeto sąskaitą neturi.

**5. Išlaidų sąmatos, skaičiavimai, reikalingi pagrindimai ir paaiškinimai.**

1. UAB „KLAMPĖDA“ su prašymu pateikė 2014 metų NTM deklaraciją, perduotą Klaipėdos apskrities VMI, kurioje deklaravo NTM sumą 3504 Lt už negyvenamąją patalpą – meno kūrinių galeriją-studiją (438000 Lt mokestinė vertė x 0,8 %). Lengvatos dydis – 100 proc., t.y. **1014,83 Eur.**

2. UAB „YURGA“ su prašymu pateikė 2014 metų NTM deklaraciją, perduotą Klaipėdos apskrities VMI, kurioje deklaravo NTM sumą iš viso 2965 Lt, už negyvenamąją patalpą – dailės saloną adresu Turgaus g. 10 – 1256 Lt (157000 Lt mokestinė vertė x 0,8 %). Lengvatos dydis – 100 proc., t.y. **363,76 Eur .**

3.UAB „EUROZONA“ su prašymu pateikė 2014 metų NTM deklaraciją, perduotą Klaipėdos apskrities VMI, kurioje deklaravo NTM sumą 1168 Lt už negyvenamąją patalpą (146000 Lt mokestinė vertė x 0,8 %). Lengvatos dydis – 100 proc., t.y. **338,28 Eur.**

4. UAB „Klaipėdos antikvariatas“ su prašymu pateikė 2014 metų NTM deklaraciją, perduotą Klaipėdos apskrities VMI, kurioje deklaravo NTM sumą 1560 Lt už negyvenamąją patalpą – parduotuvę (195000 Lt mokestinė vertė x 0,8 %). Lengvatos dydis – 100 proc., t.y. **451,81 Eur.**

5.UAB „ŽALIASIS DRAKONAS“ su prašymu pateikė 2014 metų NTM deklaraciją, perduotą Klaipėdos apskrities VMI, kurioje deklaravo NTM sumą 9912 Lt, už pastatą – kavinę adresu Kurpių g. 8 – 6632 Lt (829000 Lt mokestinė vertė x 0,8 %), už patalpą – kavinę adresu Tiltų g. 13 – 3280 Lt (410000 Lt mokestinė vertė x 0,8%). Lengvatos dydis 960,38 Eur (50 proc.) ir 474,98 Eur (50 proc.), iš viso **1435,36 Eur.**

6. UAB „KLAIPĖDOS ŽUVĖDRA“ su prašymu pateikė 2014 metų NTM deklaraciją, perduotą Klaipėdos apskrities VMI, kurioje deklaravo NTM sumą 22099 Lt. Už negyvenamąją patalpą – kavinę apskaičiuota mokesčio suma 3224 Lt (403000 Lt mokestinė vertė x 0,8 %). Lengvatos dydis – 50 proc., t.y. 466,87 Eur. Už teiktas viešąsias sanitarinių mazgų paslaugas NTM lengvatos suma – 174 Eur. Iš viso UAB „KLAIPĖDOS ŽUVĖDRA“ NTM lengvatos suma – **640,87 Eur.**

7. UAB „UNIDA“ su prašymu pateikė 2014 metų NTM deklaraciją, perduotą Klaipėdos apskrities VMI, kurioje deklaravo NTM sumą 3633 Lt. Už patalpą – kavinę apskaičiuota mokesčio suma 3568 Lt (446000 Lt mokestinė vertė x 0,8 %). Lengvatos dydis – 30 proc., t.y. **309,89 Eur**.

8. D. Strukčinskienės prekybinė firma su prašymu pateikė 2014 metų NTM deklaraciją, perduotą Klaipėdos apskrities VMI, kurioje deklaravo NTM sumą 1792 Lt už negyvenamąją patalpą – parduotuvę (224000 Lt mokestinė vertė x 0,8 %). Lengvatos dydis – 50 proc., t.y. **259,50 Eur**.

9. UAB „Momo namai“ su prašymu pateikė 2014 metų NTM deklaraciją, perduotą Klaipėdos apskrities VMI, kurioje deklaravo NTM sumą 1528 Lt už patalpą - kavinę (191000 Lt mokestinė vertė x 0,8 %). Lengvatos dydis – 30 proc., t.y. **132,76 Eur**.

10. UAB „Agdus“ su prašymu pateikė 2014 metų NTM deklaraciją, perduotą Klaipėdos apskrities VMI, kurioje deklaravo NTM sumą 2912 Lt už negyvenamąją patalpą – kavinę (364000 Lt mokestinė vertė x 0,8 %). Lengvatos dydis – 50 proc., t.y. 421,69 Eur. Už teiktas viešąsias sanitarinių mazgų paslaugas NTM lengvatos suma – 174 Eur. Iš viso UAB „KLAIPĖDOS ŽUVĖDRA“ NTM lengvatos suma – **595,69 Eur.**

11. UAB „BURĖ“ su prašymu pateikė 2014 metų NTM deklaraciją, perduotą Klaipėdos apskrities VMI, kurioje deklaravo NTM sumą 3360 Lt už prekybos patalpas (420000 Lt x 0,8 %). Lengvatos dydis – 50 proc., t.y. **486,56 Eur**.

12. L. D. *(duomenys neskelbtini)* su prašymu pateikė 2014 metų NTM deklaraciją, kurioje deklaravo NTM sumą 1640 Lt už negyvenamąją patalpą – parduotuvę (205000 Lt mokestinė vertė x 0,8 %). Lengvatos dydis – 100 proc., t.y. **474,98 Eur**.

13. A.K. *(duomenys neskelbtini)* ir K.M. *(duomenys neskelbtini)* su prašymu pateikė 2014 metų NTM deklaracijas, perduotas Klaipėdos apskrities VMI, kuriose deklaravo po 948 Lt NTM sumą. Už negyvenamąją patalpą – parduotuvę apskaičiuota NTM suma 1896 Lt (237000 Lt mokestinė vertė x 0,8%), lengvatos dydis – 100 proc., t.y. **549,12 Eur** (kiekvienam fiziniam asmeniui po 274,56 Eur).

**6. Lėšų poreikis sprendimo įgyvendinimui.**

Pagal šį tarybos sprendimą dėl asmenims suteiktų nekilnojamojo turto mokesčio lengvatų Klaipėdos miesto savivaldybė į biudžetą negaus **7.053,41 Eur** NTM pajamų.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – galimybė paremti asmenis, vykdančius Klaipėdos miesto istorinėse dalyse veiklą, skatinančią turizmą ir susijusią su menu. Neigiamos pasekmės nurodytos šio aiškinamojo rašto 6 dalyje.

PRIDEDAMA. Pateiktų prašymų kopijos, Tarptautinių ryšių, verslo plėtros ir turizmo skyriaus pateiktos išvados dėl veiklos atitikimo, VšĮ „Klaipėdos turizmo ir kultūros informacijos centras“ pateikta išvada dėl teiktų paslaugų, 29 lapai.

Mokesčių skyriaus vedėjas Donatas Jeruševičius